भोईनापार में मिनीमाता सतनाम वाहिनी का गठन, गुरु घासीदास की हुई पूजा
बालोद|गिरौदपुरी धाम में झंडा रोहण के उपलक्ष्य में ग्राम भोइनापार में रैली निकालकर गुरु गद्दी व गुरुघासी दास की पूजा की गई। ग्रामीणों ने सतनामी समाज के ब्लॉक अध्यक्ष केदारनाथ सुनहरे की अध्यक्षता में सामाजिक एकता व भाईचारा को बनाए रखने के लिए मिनी माता सतनाम वाहिनी महिला का गठन किया गया। इस अवसर पर सतनामी समाज ब्लॉक अध्यक्ष केदारनाथ सुनहरे, अशवन बारले, जिला सहसचिव भालेन्द कुर्रे, अधिकारी कर्मचारी संघ के जिला सचिव नरेंद्र जांगड़े, ब्लाक उपाध्यक्ष निर्मला बंजारे, जनपद सदस्य सोहद्रा देशलहरे, केवल चतुर्वेदी, खुलासदास, जवाहर बघेल, विक्रम जोशी उपस्थित थे।
awa_Deva hin_Deva